Barranco de Sant Salvador (Fiscal)

Iste articlo tracta sobre o barranco de Sant Salvador que discurre enterament en o termin municipal de Fiscal. Pa atros hidronimos con Sant Salvador se veiga Barranco de Sant Salvador (desambigación).

O barranco de Sant Salvador ye un barranco que naixe en as estribacions d'a sierra de Canciás y tiene a boquera en o río Ara a pocos metros d'o lugar de Fiscal, en Sobrarbe. Esnaviesa tot lo suyo curso por adintro d'os limites de lo termin municipal de Fiscal.

O barranco baixa un gran deslivel en pocos kilometros y a suya cuenca ye de tot despoblada, sacando ya o troz mas amanau a la boquera, que s'adintra en a Ribera de Fiscal, con  lugars como Lardiés y Berroy a la envista.

A valle d'o barranco de Sant Salvador teneba gran importancia forestal, pos en as suyas baixants i ha selvas de caducifolios, abetes, pins royos y atras especies fusteras pa la tira. A fusta d'esta valle se sacaba por barranqueu por o barranco y dimpués por l'Ara dica Boltanya y la glera de l'Aínsa, aon que i habeba lo ligadero principal pa las navatas d'o río.

 A Nacional 260 

Dende l'anyo 2012, a enantes despoblada valle d'o Sant Salvador ye surcada por a carretera N-260 en a suya variant Yebra-Fiscal.

 Se veiga tamién 

Barranco de Forcos.
Puerto de Petralba.
Coll de Feners.

Categoría:Ríos d'Aragón de rechimen pluvial
Categoría:Afluents d'o río Ara